Secretarul general al UDMR, Kovacs Peter, vrea ca maghiara să devină limbă oficială la nivel regional. Sunt vizate zonele cu populaţie maghiară, cum ar fi unele regiuni din Bihor, Satu Mare sau Sălaj.



Liderul UDMR spune că pentru atingerea acestui obiectiv este nevoie de modificarea Constituţiei şi de susţinerea politicienilor români.



"Dacă ţinem cont de faptul că, în 22 de ani, am ajuns de la zero la 64 de drepturi lingvistice, atunci în următorii 20 de ani vom ajunge ca limba maghiară să devină limbă oficială la nivel regional. Acest lucru îl vom atinge prin politica paşilor mărunţi, fiecare drept lingvistic fiind în direcţia oficializării limbii maghiare la nivel regional" a declarat Kovacs Peter.



Prima reacţie a venit din partea preşedintelui PNL, Crin Antonescu. Acesta a afirmat că româna este şi va rămâne limba oficială.















